kardosdrur/scandi-wiki huggingface dataset:
Roskilde Fjord

Roskilde Fjord er en fjord, der adskiller Hornsherred og Nordsjælland. Ved fjordens sydøstlige kyst ligger byen Roskilde, som fjorden er opkaldt efter. Nord om Hornsherred løber den ud i Isefjorden og efterlader en tange mellem fjorden og Kattegat.

Det er den næstlængste danske fjord på 41,6 km (efter Mariager Fjord), målt fra bunden af Lejre Vig til linjen mellem Sølager og Kulhuse. Da store dele er lavvandet, er sejlruten dog en del længere.

Området kendes bl.a. for de mange fund fra vikingetiden, hvilket i Roskilde har givet anledning til opførelsen af Vikingeskibsmuseet.

Geografisk præges fjorden dels af en lav vandstand, samt et stort antal små øer, der i mange år har givet fred og plads til, at både fisk og fugle uforstyrret har haft mulighed for at yngle.

Roskilde Fjord er EF-fuglebeskyttelsesområde og EU-habitatområde. Udlægningen af jagt- og forstyrrelsesfrie områder er en konsekvens af fjordens status som EF-fuglebeskyttelsesområde. Af samme grund er der i hele fjorden, fra Lejre Vig i syd til fjordens udløb i Isefjorden i nord, motorbådsjagt forbudt. Ved alle øvrige former for jagt henvises til Skov- og naturstyrelsens hjemmeside om "Jagtbegrænsninger på fiskeriterritoriet".
Roskilde Fjord er en forholdsvis lavvandet fjord med en dybde på ca. 5 m de fleste steder, men har også enkelte dybe huller som fx "Hestehullet" nordvest for Herslev Havn, hvor der ca. 29 m dybt.

Den sydlige del af Roskilde Fjord er en del af Nationalpark Skjoldungernes Land, der blev oprettet i 2015.

Referencer

Eksterne henvisninger 
 Roskilde Fjord Portalen
 Roskilde Fjord på nettet 

Fjorde i Danmark
Fjord
Nationalpark Skjoldungernes Land
Furie

En furie er en rasende kvinde, og en hævngudinde i romersk mytologi svarer til de græske hævngudinder, erinyerne.

Selve ordet stammer fra latin: furia = raseri.

Ordet er blandt andet blevet brugt i sammenhæng med Christian Braad Thomsens biografi om Anja Andersen: Anja – legebarn og furie (1996)

Mytologi fra Romerriget
Celluloid

Celluloid (af latin ce'llula, celle, og græsk ei'dos, udseende) et hornagtigt og formbart stof af nitrocellulose og kamfer; et kemisk behandlet bomuld. Celluloid var den første plast man kendte. Udviklet sidst i 1860'erne af John Wesley Hyatt fra New York i USA som erstatningsstof for elfenben til produktion af billardkugler. 

Stoffet er klart som glas og temmelig hårdt. Ved opvarmning til lidt over 100 grader celsius bliver det til en sej plastisk masse, som kan formes og modelleres efter ønske. Ved indfarvning kan stoffet bruges til bl.a. imitation af perlemor og skildpaddeskjold.

Stoffets mange egenskaber gjorde, at det tidligt blev brugt til produktion af forskellige brugsgenstande som kamme og børster, briller, knapper, håndtag og spænder, til legetøjsproduktion og som beklædning på harmonikaer og guitarer. Celluloid blev også brugt til fremstilling af råfilm til film og fotografi.

Celluloid fortrængtes efter 2. verdenskrig af andre plasttyper; det benyttes i dag i fremstillingen af bordtennisbolde og guitarplektre. Celluloid er yderst brandfarlig.

Kildehenvisninger 

 Celluloid 
 SPI: About the Industry: History of Plastics 

 

Plast
Termoplast
Hvid pelikan

Den hvide pelikan (Pelecanus onocrotalus) er en fugl i pelikanfamilien. Den yngler i et område fra det sydøstlige Europa til Asien og Afrika i sumpe og lavvandede søer.

Hvid pelikan er det samme dyr som Pelle fra Rasmus Klump.

Kilder 
  Fuglenes systematik.

Afrikas fugle
Fugle fra Eurasien
Pelikaner
Bornholms Lufthavn

Bornholms Lufthavn  er en lufthavn beliggende 5 km fra Rønne på Bornholm. Det er den eneste lufthavn i Danmark, som drives af staten.

I 1935 traf repræsentanter fra Rigsdagen, Rønne Kommune og Det Danske Luftfartsselskab (DDL) – det senere SAS – aftale om at etablere en flyrute mellem Rønne og København. Året efter stiftedes A/S Den bornholmske Flyveplads, i 1937 påbegyndes arbejdet med rydning af skov og etablering af flyvepladsen. I 1939 åbnede ruten på en midlertidig tilladelse fra luftfartstilsynet, men den måtte indstilles efter få dage pga. landingsbanens beskaffenhed.

Lufthavnen indviedes den 16. november 1940, og Det Danske Luftfartsselskab startede ruteflyvning med én daglig afgang til København. Ruten blev i 1982 overtaget af Maersk Air, og i 2002 overtog Cimber Air ruten, efter at Mærsk flere år havde fløjet med underskud. I 2005 oprettede Danish Air Transport en konkurrerende rute, men opgav igen efter nogle år. I 2009 startede en gruppe lokale i samarbejde med et svensk firma, et flyselskab ved navn Wings Of Bornholm. Dette startede den 23. august 2009 med at beflyve ruten Rønne-København med et Saab 340 fly med op til 4 daglige afgange. I sommeren 2007 åbnede to udenrigsruter fra Rønne til Hamburg med Lufthansa og til Oslo med Widerøe. Der er kun sommerruten til Oslo der stadigvæk eksisterer.

Den første lufthavnsbygning blev indviet i 1941. I 1961 blev den første egentlige terminalbygning taget i brug. Den nuværende terminalbygning er fra 1982, mens kontroltårnet er fra 1977.

I 1947 overtog staten lufthavnen, der samtidig skiftede navn til Rønne Lufthavn. I 1992 skiftedes igen navn, denne gang til Bornholms Lufthavn, bl.a. efter ønske fra øens erhvervsliv, der ønskede bedre mulighed for at markedsføre øen. Lufthavnen drives af Statens Luftfartsvæsen, og indflyvningskontrollen foretages af Naviair.

Selskaber og destinationer

Referencer

Ekstern henvisning 

 Bornholms Lufthavns hjemmeside

Lufthavne i Danmark
Lufthavn
Statsejede virksomheder i Danmark
Etableret i 1940
Transport på Bornholm
Brystkræft

Brystkræft er kræft i brystets væv. 

Det er en sygdom, der potentielt kan ramme både mænd og kvinder, men langt hyppigst rammer den kvinder. På verdensbasis er det den mest udbredte kræftform blandt kvinder, og den rammer omkring ti procent af alle kvinder i den vestlige verden. Selv om der er gjort væsentlige fremskridt for at kunne opdage og behandle sygdommen på et tidligt stadium, dør omtrent 20 procent af alle de ramte inden for 5 år. 

Den er således den næstmest dødelige kræftform blandt kvinder. Disposition for brystkræft kan være arvelig. Dette skaber nogle svære dilemmaer, både for den arveligt disponerede og for sundhedsvæsenet.

Eksterne henvisninger 

 Kræftens Bekæmpelses hjemmeside
 Europa Donna; The European Breast Cancer Coalition 

Kræftsygdomme
Kræft
Sneslynge

En sneslynge er en maskine til rydning af sne. Hvor sneploven blot skubber sneen væk, har sneslyngen et rør, hvorigennem sneen blæses.

Se også 
Snekanon - en ganske anden type maskine

Maskiner
Slynge
Wolfgang Haas

Wolfgang Haas (født 7. august 1948 i Vaduz) er en liechtensteinsk præst. Han er ærkebiskop af Vaduz.

Han blev præsteviet i 1974, og blev i 1988 biskop af Chur til 1997, og fra 1997 til 1998 apostolisk administrator for samme. 2. december 1997 blev han udnævnt til ærkebiskop for det nyoprettede ærkebispedømme Vaduz, som omfatter hele Liechtenstein. Han blev indsat i sit embede den 21. december samme år i katedralen i Vaduz.

Ekstern henvisning 
 Erzbistum Vaduz

Præster fra Liechtenstein
Personer fra Vaduz
Jean Giraud

Jean Giraud (født 8. maj 1938 i Paris, død 10. marts 2012) var en fransk tegneseriekunstner, der især var kendt for serien Blueberry samt en lang række science fiction-værker, primært under pseudonymet Moebius. Af disse kan nævnes Arzach, Stjernernes Vandringsmand, Jerry Cornelius' Hermetiske Garage, John Difool og Det Kronede Hjerte. Han modtog flere priser, blandt andre Le Grand Prix National des Arts Graphiques i 1985.

Litteratur 
 Erik Svane, Martin Surmann, Alain Ledoux, Martin Jurgeit, Gerhard Förster, Horst Berner: Blueberry und der europäische Western-Comic  (Zack-Dossier 1; Berlin: Mosaik, 2003).

Referencer

Eksterne henvisninger 

Tegneserieforfattere fra Frankrig
Tegneserietegnere fra Frankrig
Science fiction-forfattere fra Frankrig
Franskmænd i 1900-tallet
Franskmænd i 2000-tallet
Calabrien

Calabrien (italiensk: Calabria) er en italiensk region på 15.080 km² med en befolkning på godt 2 millioner. Samtidig er det navnet på halvøen ("tåen") i det sydvestlige Italien, og Calabriens sydvestlige spids ligger ved Messinastrædet. Hovedbyen er Catanzaro.

Calabrien er et folkefattigt bjergland, hvor hovederhvervet er landbrug. Økonomisk hører regionen til de økonomisk svageste i Italien, så der er gennem mange år sket en betydelig udvandring, dels til det nordlige Italien, dels til andre lande, hovedsageligt USA.

Langs kysten ligger der en stribe byer med strande, men som ikke er turistmæssigt udnyttet som man ser det i andre dele af Italien. De største af kystbyerne er langs det Tyrrhenske hav: Scalea, Paola, Amantea, Pizzo, Tropea, Gioia Tauro, Palmi og Scilla.  Langs Tarantobugten er de største byer: Trebisacce, Cariati, Ciro Marina, Crotone, Catanzaro Lido, Soverato, Sidereo og Locri.
 
De største byer er: Catanzaro, Reggio di Calabria og Cosenza.

Jernbanen fra Rom/Napoli til Sicilien (via Messina strædet) går igennem Calabrien, ligesom motorvejen til Sicilien løber igennem regionen.
Der er to internationale lufthavne i Calabrien – Reggio di Calabria samt Lamezia-Terme, dog er der ingen direkte fly til Danmark (maj 2010)

I den sydlige del af regionen ligger Nationalpark Aspromonte.

Gastronomi 
Calabriens største bidrag til det italienske køkken er den tørrede chili, Peperoncino, der tilsættes alle typer af retter. Af vine er Ciro de mest berømte fra området omkring byen Ciro. Dessertvinen Zibibbo er berømt i Italien, men er ikke kendt uden for Italiens grænser.

Se også 

Regioner i Italien
Volti subito

Volti subito (forkortet V.S.) er et musikudtryk, som angiver, at der skal vendes nodeblad hurtigt, da musikken fortsætter på den næste side uden pause. Der er altså tale om et praktisk udtryk, som ikke siger noget om selve musikkens karakter, og som i en anden udgave af værket ville forekomme på andre steder.

J.L. Heiberg har i vaudevillen Recensenten og Dyret indført en italiensk beriderske med det spøgefulde navn "Madame Voltisubito".

Eksterne links 
 Arkiv for Dansk Litteratur – Johan Ludvig Heiberg – Faksimile 

Musikteori
Subito

Subito (italiensk: pludselig) bruges i musik for at angive, at en ændring sker pludseligt i modsætning til gradvist, fx "subito piano" (pludseligt svagt) i modsætning til decrescendo (gradvist svagere).

Se også: Italienske og franske musikudtryk

Musikteori
UFO Yepha

UFO Yepha var en rapduo fra Svendborg, senere Århus og København, der bestod af Kristian Humaidan (UFO, født 1981) og Jeppe Bruun Wahlstrøm (Yepha, født 1983).

UFO Yephas første succes var i 2003 med singlen "Hver Dag". I 2006 kom andet album, Ingen Som Os, med bl.a. singlerne "Op Med Håret", "Hængekøjen" og "Fluen på væggen" der også blev store hits. Gruppen har tidligere medvirket på MC Clemens' andet album Den Anden Verden som en del af Kælderposen (alias Kældersquad). Kælderposen bestod af UFO, Yepha, Rune Bøje, JOT, LX, Jesper Drejer, Ole R og DJ Rescue.

UFO vandt freestyle-mesterskabet MC Fight Night i 2002.

UFO Yepha arbejder som producer under navnet whY yoU productions og har blandt andet arbejdet på Ali Kazims album Gadedrøm samt på produktioner for blandt andre DR. UFO Yepha holdt i flere til i Århus, hvor de havde eget studie og bl.a. producerede deres egen plade Ingen Som Os fra 2006. Siden 2008 har de to boet i København.

I januar 2009 fik UFO en søn. Senere samme år meddelte de, at de ville tage en pause som duo, da samarbejdet havde tæret på deres venskab.

Diskografi

Album 
 U vs. Y (2003)
 Ingen Som Os (2006)
 Kig Mig I Øjnene (2008)

Udvalgte singler 
Fra U vs. Y
 "Hver Dag" (2003)

Fra Kig Mig I Øjnene
 "Næh Næh" (med Anna David; 2008)
 "Stille Og Rolig Knald På" (2009)

Priser 
Ufo Yepha præmieredes med 50.000 kr. af Statens Kunstfond i 2006 for Ingen Som Os.

UFO Yepha var desuden nomineret i to kategorier til Danish Music Awards 2007, de fik også nomineringer til bl.a. Zulu Awards og Tjeck Awards. I 2009 vandt videoen til "Næh Næh" en Danish Music Award for Årets bedste musikvideo.

Referencer

Eksterne henvisninger 
 

Hiphopgrupper fra Danmark 
Duoer
Par
Personer fra Svendborg
Bjarne Henning-Jensen

Bjarne Henning-Jensen (6. oktober 1908 på Frederiksberg – 21. februar 1995 smst) var dansk filminstruktør og manuskriptforfatter, der især i 1940'erne og 1950'erne instruerede mange betydende danske film.

Baggrund 
Bjarne Henning-Jensen begyndte som skuespiller i Odense, Århus og på Riddersalen i København. Han havde som sådan enkelte filmroller i slutningen af 1930'erne. I 1938 blev han gift med Astrid Henning-Jensen, som han arbejdede sammen med i mange film.

Karriere 
I 1940 blev han ansat på Nordisk Film, og her begyndte han at lave film selv. Under krigen instruerede han en række korte dokumentarfilm med titler som Brunkul, Sukker, Papir og De Danske Sydhavsøer. Den første egentlige spillefilm var Når man kun er ung, og efter krigens afslutning fik han et stort gennembrud med den socialrealistiske indspilning af Martin Andersen Nexøs Ditte Menneskebarn.

Han skrev manuskripter og instruerede flere film de kommende år, ofte sammen med sin hustru, men fra begyndelsen af 1960'erne ebbede karrieren ud. I perioden 1967-1984 var han sammen med hustruen også forfatter på radioserien Karlsens Kvarter.

Filmografi (uddrag) 
De fleste af filmene har han både skrevet manuskript til og instrueret, for en dels vedkommende sammen med Astrid Henning-Jensen.
 Når man kun er ung (1943)
 Ditte Menneskebarn (1946)
 De pokkers unger (1947) 
 Kristinus Bergman (1948)
 Vesterhavsdrenge (1950)
 Solstik (1953)
 En sælfangst i Nordgrønland (1955)
 Paw (1959) (kun manuskript)
 Kort er sommeren (1962)
 Skipper & Co. (1974)

Eksterne henvisninger 

 

Filminstruktører fra Danmark
Manuskriptforfattere fra Danmark
Personer med enkeltværker i Kulturkanonen
Personer fra Frederiksberg
Dansksprogede forfattere fra Danmark
Kenneth Plummer

Kenneth Douglas Plummer (født 25. april 1961) var generaldirektør i DR fra 2005 til 2010.

Plummer blev i 1986 uddannet som HA og cand.merc. fra Copenhagen Business School. 
Hans uddannelse førte til en stilling som produktchef i O. Kavli A/S, hvor han havde ansvar for produktudvikling. 
Fra Kavli kom han til The Walt Disney Company Nordic A/S; først som marketingchef og siden som marketingdirektør. 
Kenneth Plummer var derefter ansat seks år i den internationale legetøjskoncern Mattel, hvor han først var administrerende direktør for Skandinavien og siden for Nordeuropa.
Han kom så til medievirksomheden Egmont i seks år, hvor han endte som administrerende direktør for Nordisk Film. Før jobbet som direktør var han 1999 og tre år frem administrerende direktør for Egmont Entertainment, hvor han blandt andet beskæftigede sig med filmdistribution og biografer.

Kenneth Plummer tiltrådte som generaldirektør for DR i oktober 2005. Dette skete i kølvandet på Christian S. Nissens fyring i 2004, og han overtog posten efter konstitueret generaldirektør Lars Vesterløkke, som vendte tilbage til sit job som programdirektør.

Som generaldirektør blev det Kenneth Plummer, der ledede den store udflytning til DRs nye hovedsæde DR Byen fra TV-Byen og Radiohuset i henholdsvis Søborg og Frederiksberg.

Fyringer under Plummer:
D. 13 marts 2007 varslede Kenneth Plummer, at op mod 300 medarbejdere (ca. 10 procent af DR's medarbejdere) vil miste deres arbejde som konsekvens af det nu 4,7 mia. dyre byggeri af DR Byen. Plummer nævnte allerede dengang, at det var den sidste medarbejderreduktion, han vil lægge navn til. I august og september 2010 forestod han dog en ny sparerunde, hvor yderligere 104 stillinger blev nedlagt.

"Plummer – Summen af Kardemommen"-skandalen 

27. oktober 2010 kom det frem, at Kenneth Plummer forsøgte at "bestikke" forfatteren til bogen "Plummer – summen af kardemommen", Kurt Lassen, ved at udlevere fortrolige oplysninger om sine modkandidater til jobbet, som generaldirektør i 2005, til gengæld for at hans private affærer ikke blev medtaget i bogen og derved offentliggjort. Samtidigt blev han politianmeldt af tidligere borgmester i Hørsholm Uffe Thorndahl, for at have udnyttet sin position som offentlig ansat. Kenneth Plummer trådte tilbage som generaldirektør for DR på baggrund af sagen.

Tidligere arbejdsgivere 

 O. Kavli A/S
 Walt Disney Company i Norden
 Mattel
 Egmont
 Nordisk Film
 Danmarks Radio

Medlem af VL-gruppe 46.

Kilder 

Erhvervsfolk fra Danmark
Økonomer fra Danmark
Ansatte i DR
Personer i Kraks Blå Bog
Alumni fra Copenhagen Business School
Esbjerg Lufthavn

Esbjerg Airport, tidligere Esbjerg Lufthavn  er en lufthavn beliggende nordøst for Esbjerg.

Lufthavnen blev indviet 4. april 1971. Det Danske Luftfartsselskab (DDL) – det senere SAS – startede samtidig med to daglige afgange til København. I 1979 overtog Maersk Air (senere Sterling) flyvningen på ruten, og i 1999 forsøgte Cimber Air sig, men de måtte indstille ruten allerede året efter. I en periode var der således ingen indenrigsflyvninger fra Esbjerg Lufthavn, bl.a. som følge af Storebæltsforbindelsens åbning for tog og biler i henholdsvis 1997 og 1998 samt en ny lov om passagerafgift. I marts 2015 fløj selskabet ES-air A/S kortvarigt på ruten til København.

Udenrigsmæssigt er der afgange til Stavanger Lufthavn, Sola med Danish Air Transport, mens Loganair flyver til Aberdeen Airport. Tidligere befløj det irske lavprisselskab Ryanair en rute til London-Stansted, som dog blev flyttet til deres nuværende base i Billund.

Lufthavnen er også base for helikopterflyvning til oliefelterne i Nordsøen.

Der har før ligget en anden lufthavn i Esbjerg. Den lå i Kjersing, som i dag er en del af Esbjerg by. Den blev åbnet i 18. juli 1937, hvor DDL startede sin første indenrigsrute. Allerede i 1920–1922 havde et andet selskab dog foretaget ruteflyvning til København ved at bruge stranden på Fanø som startbane.

Peer Perch fløj under 2. verdenskrig en dristig tur til England i en et-motores fly. Hvad formålet var, vides ikke. Senere oprettede han rundflyvning fra lufthavnen i Kjersing.

Selskaber og destinationer

Referencer

Ekstern henvisning 
 Esbjerg Airport's hjemmeside 

Lufthavne i Danmark
Etableret i 1971
Lufthavn
Lufthavn
Lufthavn
Odinstårnet

Odinstårnet var et 177 meter højt tårn på Bolbro Bakke i Odense, opført 1935 af resterende materiale fra konstruktionen af den gamle Lillebæltsbro af ingeniøren Theobald Weber. Tårnet blev sprængt i 1944.

Første udsigtsplatform på 324 m² lå 106 meter over havets overflade. 110 meter over havet var den stjerneformede hovedrestaurant med plads til 160 spisende gæster. Næste udsigtsplatform på 160 m² var 176 meter over havet. Herfra kunne man ad vindeltrappe komme helt op til 'Konkyliebaren', hvorfra der var udsigt til både Jylland, Sjælland og Samsø.

I sin korte levetid var Odinstårnet det næsthøjeste tårn i Europa, kun overgået af Eiffeltårnet i Paris.

Weber skabte desuden Manzanatårnet, der kun stod nogle få år, da træet, det var bygget af, gik i forfald.

Historie 
Odinstårnet blev indviet den 29. maj 1935 af daværende kronprins Frederik (9.). Tårnet stod på et 625 m² stort fundament og bestod af cirka 30 tons stål og 2.700 tons beton. Positionen var 36 meter over havoverfladen, hvorfra tårnets spids i alt rakte 213 m. op.

Som "schalburgtage"-handling sprængte danske nazister med Henning Brøndum i spidsen d. 14. december 1944 tårnet som hævn for den stigende sabotage mod tyskerne i Odense.

Nuværende model 
Den 29. maj 2004 blev en 12 meter høj model af Odinstårnet opført som minde dér, hvor tårnet oprindeligt stod. Modellen blev produceret af elever ved smedeafdelingen på Odense Tekniske Skole.

Nyt Odinstårn

Foreningen Odinstårnet 
Foreningen Odinstårnet er en forening, der blev startet i 1991.Den vil "udbrede kendskabet til det oprindelige Odinstårn og arbejde for, at der bygges et nyt Odinstårn, samt søge at skaffe kapital til dette formål." Foreningen vil finansiere byggeriet med fonde og private investorer.

Forslag til et nyt Odinstårn 

Selskabet S. B. Møller har udarbejdet et forslag til et nyt Odinstårn. Med sine 238 meter er det over 50 meter højere end det første Odinstårn. Af foreslåede placeringer til det nye tårn nævnes Højstrups øvelsesterræn og Tusindsårsskoven. Tårnet, som er opdelt i fire sektioner og en top, skal huse både erhvervslivet og borgere, som kan bo lejligheder, tårnet er indrettet med. I toppen, der ligger i 210 meters højde, skal en langsomt roterende café placeres, hvor de besøgende har udsigt ud over hele Fyn.

Galleri

Eksterne links
Odense Kommune om Odinstårnet
Foreningen Odinstårnet
Med 200 kilo sprængstof jævnede nazisterne Nordeuropas højeste tårn med jorden i Odense | Fyn | DR

Referencer 

Odenses historie
Nedlagte tårne i Danmark
Carlstad

Carlstad (latin: Castra Suecorum) er navnet på den by, der opstod ved Brønshøj og Bellahøj ca. seks km nord for København i forbindelse med Københavns belejring (1658-60).

Byen blev bygget af den svenske kong Carl X Gustavs landsknægte i efteråret 1658, og det skønnes, at indbyggertallet i byen kom op på omkring 30.000, hvilket var ligeså mange som inden for Københavns volde. Stedet blev valgt, da der var en storartet udsigt over byen og dens tårne. Lejren omfattede området fra Brønshøj Kirke i nordvest til Bellahøj Kirke og Bellahøjhusene i nord- og sydøst.

Vejnavne i området minder om tiden: Svenskelejren og Skansebjerg, ved Bellahøj skole og kirke.

Den eneste bygning fra den tid, der endnu står, er Brønshøj Kirke, der menes at have været brugt som våbendepot.

Se også 
 Karl Gustav-krigene

Eksterne kilder/henvisninger 
 Brønshøj Museum
 Carlstad – Københavns naboby 1658-60 af Lars Cramer-Petersen, Brønshøj Museum 1997. 
 Infostander ved Brønshøj Torv.

Fodnoter 

Karl Gustav-krigene
Københavns historie
Brønshøj-Husum
Birgitte Bruun

Birgitte Bruun er navnet på flere personer:

 Birgitte Price, født Bruun (1934-1997) – dansk skuespiller
 Birgitte Bruun (direktør) (født 1951) – dansk erhvervsleder
 Birgitte Bruun (skuespiller) (født 1953) – dansk skuespiller
 Birgitte Bruun (keramiker) – dansk keramiker
Ås (Horsens Kommune)

Ås (eller Åes) er en lille landsby i Østjylland, beliggende i Søvind Sogn. Landsbyen ligger i Region Midtjylland, hører under Horsens Kommune og ligger mellem Hovedgård og Søvind.

Lokaliteter i Horsens Kommune
Byer og bydele med genforeningssten
Rubber Soul

Rubber Soul er titlen på det sjette album fra The Beatles og blev udgivet i 1965. Det er det første i rækken af bandets klassiske albums.

Mange betragter albummet som at være blandt de bedste albums nogensinde udgivet.

Numre 
Side 1:
 "Drive My Car"
 "Norwegian Wood (This Bird Has Flown)"
 "You Won´t See Me"
 "Nowhere Man"
 "Think For Yourself"
 "The Word"
 "Michelle"

Side 2:
 "What Goes On"
 "Girl"
 "I´m Looking Through You"
 "In My Life"
 "Wait"
 "If I Needed Someone"
 "Run For Your Life"

Referencer 

Beatles-album
Album fra 1965
Revolver (flertydig)

Revolver henviser til flere artikler:

 Revolver – et våben
 Revolver (album) – en Beatles-LP fra 1966
 Revolver (band) – Et Englesk London baseret band.
 Revolveren - En dansk stumfilm fra 1910.